stanford-oval/wikipedia huggingface dataset:
Teen kieli

| Tee> Tiedot |
| --- | --- |
Alue:  Nigeria
Puhujia:  313 000
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet delta-cross-kielet
 Ohje 
Tee on nigeriläis-kongolainen kieli. Sitä puhutaan pääasiassa Nigeriassa. Tee on hyvin läheistä sukua khanan kielelle, jonka murteena sitä joskus pidetäänkin. Kieltä puhui vuonna 2006 äidinkielenään 313 000 ihmistä. Tee kuuluu benuekongolaisten kielten ryhmään.
Ted Lindsay

| Ted Lindsay |
| --- | --- |

Henkilötiedot
Syntynyt: 29. heinäkuuta 1925 Renfrew, Ontario
Kuollut: 3. maaliskuuta 2019 (93 vuotta) Oakland, Michigan, Yhdysvallat
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  173 cm
Paino:  74 kg
Pelaajaura
Pääsarjaura:  1944–1965
Seurat:  NHL Detroit Red Wings Chicago Black Hawks AHL Indianapolis Capitals
Robert Blake Theodore ”Ted” Lindsay (29. heinäkuuta 1925 Renfrew, Ontario, Kanada – 4. maaliskuuta 2019 Oakland, Michigan, Yhdysvallat) oli kanadalainen jääkiekkoilija, pelipaikaltaan hyökkääjä. Lindsayn NHL-seurat olivat Detroit Red Wings ja Chicago Black Hawks. Aktiiviaikanaan hän vaikutti voimakkaasti NHL:n pelaajayhdistyksen perustamiseen. Lindsay voitti Stanley Cupin neljästi.
Pelaamissaan 1 201 ottelussa Ted Lindsay teki 426 maalia ja antoi 521 syöttöä.
Lindsayn mukaan on nimetty pelaajien valitsemalle kauden parhaalle pelaajalle jaettava Ted Lindsay Award.
Saavutuksia

Art Ross Trophy vuonna 1950
NHL:n ykköstähdistössä kahdeksan kertaa
kerran NHL:n kakkostähdistössä
Detroit Red Wingsin kapteeni vuosina 1952–56
Hockey Hall of Fameen vuonna 1966
Detroit Red Wings jäädytti hänen pelinumeronsa 7 vuonna 1991
sijalla 21 The Hockey News -lehden 100 suurimman pelaajan NHL-painotteisella listalla vuonna 1998
TUGZip

| TUGZip |
| --- | --- |

Kehittäjä:  Christian Kindahl
Kehityshistoria
Vakaa versio:  3.5.0.0 / 2. huhtikuuta 2008
Tiedot
Ohjelmistotyyppi:  pakkausohjelma
Alusta:  Microsoft Windows
Lisenssi:  freeware
Aiheesta muualla
tugzip.com
TUGZip on freewarena julkaistu pakkausohjelma Windowsille, joka pystyy myös avaamaan levykuvia (disk image). Ohjelma pystyy käsittelemään monia yleisimpiä pakkaustyyppejä (muun muassa ZIP, RAR, GZIP, BZIP2, 7z, BH, CAB, JAR, LZH, SQX, TAR, TGZ, YZ1). Ohjelma on saatavilla myös suomeksi.
Aiheesta muualla

Suomi-kielipaketin lataus (Arkistoitu – Internet Archive)
Astraea

Astraea voi viitata seuraaviin asioihin:
Astraia (lat. Astraea), kreikkalaisen mytologian oikeuden jumalatar
Astraea, kotilosuku
5 Astraea, asteroidi
HMS Astraea (1739), varastolaiva
HMS Astraea (1781), Active-luokan 32-tykkinen viidennen luokan alus
HMS Astraea (1810), Apollo-luokan 36-tykkinen viidennen luokan alus
HMS Astree (1810), 38-tykkinen viidennen luokan alus
HMS Astraea (1893), Astraea-luokan risteilijä
HMS Astrea (1908), 1. luokan torpedovene
HMS Astrea (T112), Plejad-luokan torpedovene
HMS Astrea (A505), Altair-luokan koululaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Astraea”, voi hakea sivunnimihaulla, laajalla sivunnimihaulla tai tekstihaulla.
Sydän lämpöä täys

| Sydän lämpöä täys Rauli Badding Somerjoki |
| --- | --- | --- |

Studioalbumin tiedot
 Äänitetty : 1975
 Studio : Finnlevy   Finnvox   Helsinginkatu (ruuhka-aikana)
 Julkaistu: loppuvuosi 1975   (1987 2. LP-painos)   (1990 1. CD-painos)   (2000 remasteroitu CD-painos)   (2021 3. LP-painos)
 Formaatti: LP-levy (LRLP 137 /   RORELP039)   C-kasetti (LRC 137)   CD-levy (LRCD 137)
 Tuottaja(t): Antero Jakoila   Måns Groundstroem
 Tyylilaji: suomirock
 Kesto: 35.05
 Levy-yhtiö: Love Records   Siboney Oy (2000)   Rolling Records (2021)
 Levymerkki: Love Records   Rolling Records (2021)
Muut kannet
   Albumin takakansi.
Rauli Badding Somerjoen muut studioalbumit
| Näin käy rock & roll 1974 | Sydän lämpöä täys 1975 | Ikkunaprinsessa 1982 |
Singlet albumilta Sydän lämpöä täys
 ”Aamuöiseen sateeseen / Öitten neidot” Julkaistu: 1975  ”Feel Love / Lights” Julkaistu: 1975  ”Goodbye Miss Rock'n Roll / Et väittää voi” Julkaistu: 1975  ”Hei pieni, joko mennään / Suukko vain” Julkaistu: 1976
Sydän lämpöä täys on Rauli Badding Somerjoen kolmas studioalbumi, joka julkaistiin loppuvuodesta 1975. Albumi jäi myynnissä reilusti jälkeen edellisistä Somerjoen albumeista, eikä se myöskään saanut yhtä hyviä arvosteluja.
Aikaisempi rock-linja oli vaihtunut rauhallisempaan suuntaan. Levyn tunnetuimmat kappaleet ovat Jykevää on rakkaus sekä Juice Leskisen suomentama Et väittää voi. Levyn erikoisuutena on ulkona kadulla äänitetty Lollipop Mama.
Albumi julkaistiin loppuvuodesta LP-levynä ja C-kasettina Love Records -levy-yhtiön toimesta. C-kasetti julkaistiin uudelleen 1980-luvulla ja vuonna 1987 julkaistiin uusi painos vinyylilevynä. Vuonna 1990 levy julkaistiin ensimmäistä kertaa CD-painoksena. Kymmenen vuoden kuluttua vuonna 2000 albumista tehtiin remasteroitu CD-painos, joka sisälsi myös kaksi bonuskappaletta. Vuonna 2021 Rolling Records julkaisi albumin kolmannen kerran vinyylilevynä, tällä kertaa numeroituna 300 kappaleen rajoitettuna painoksena.
Kappaleet > A-puoli

Hei pieni, joko mennään – 2.54 (alkup. Good Morning Little Schoolgirl, säv. Don Level ja Bob Love, suom. san. Eki Suomaa, sov. Antero Jakoila)
Suukko vain – 2.53 (alkup. Kiss Me Quick, säv. Doc Pomus ja Mort Shuman, suom. san. Lauri Kojo, sov. Antero Jakoila)
Sydän lämpöä täys – 2.23 (alkup. Heart Full Of Soul, säv. Graham Gouldman, suom. san. Eki Suomaa, sov. Antero Jakoila)
Öitten neidot – 3.01 (säv. Rauli Somerjoki, san. Kirsti Hartikainen, sov. Antero Jakoila)
Minä huijasin – 2.17 (alkup. Great Pretender, säv. Buck Ram, suom. san. Eki Suomaa, sov. Antero Jakoila, Erkki Hyvönen* ja Jani Uhlenius**)
Jykevää on rakkaus – 2.25 (alkup. I Only Want To Be With You, säv. Mike Hawker ja Ivor Raymonde, suom. san. Eki Suomaa, sov. Antero Jakoila ja Jani Uhlenius**)
Feel Love – 3.00 (säv. ja san. Rauli Somerjoki, sov. Antero Jakoila ja Måns Groundstroem)
Kappaleet > B-puoli

Lucille – 2.21 (alkup. Lucille, säv. Albert Collons, suom. san. Riitta Eerikko, sov. Antero Jakoila)
(Mari naapurin) hänen viimeisin – 2.23 (alkup. His Lastest Flame, säv. Doc Pomus ja Mort Shuman, suom. san. Eki Suomaa, sov. Antero Jakoila ja Erkki Hyvönen*)
Aamuöiseen sateeseen – 2.53 (alkup. Early Morning Rain, säv. Gordon Lightfoot, suom. san. Lauri Kojo, sov. Antero Jakoila ja Jani Uhlenius**)
Ei hyvän näköinen – 2.19 (säv. Rauli Somerjoki, san. Pirkko-Liisa Vakkuri, sov. Antero Jakoila)
Et väittää voi – 3.18 (alkup. You Ain't Got The Right, säv. Ron Haffkine, Dennis Locorriere, Ray Sawyer ja Jay David, suom. san. Juice Leskinen, sov. Antero Jakoila ja Erkki Hyvönen*)
Lollipop Mama – 3.21 (alkup. Lollipop Mama, säv. ja san. trad, sov. Antero Jakoila ja Harri Saksala)
Kappaleet > Vuoden 2000 remasteroidun CD-painoksen bonuskappaleet

Goodbye Miss Rock'n Roll – 2.26 (singleltä Goodbye Miss Rock'n Roll / Et väittää voi (1975), säv. Rauli Somerjoki, san. Pirkko-Liisa Vakkuri, sov. Antero Jakoila)
Lights – 3.29 (singleltä Feel Love / Lights (1975), alkup. Valot, säv. ja alkup. san. Rauli Somerjoki, eng. san. Peter O'Neill, sov. Antero Jakoila)
(*) kuorosovitukset
(**) jousisovitukset
Kokoonpano

Rauli Badding Somerjoki - laulu
Kokoonpano > Muusikot

Antero Jakoila - kitara
Nono Söderberg - kitara
Pekka Rechardt - kitara
Hillel Tokazier - piano
Jakke Leivo - bassokitara
Harri Saksala - huuliharppu (13)
Ronnie Österberg - rummut
Kokoonpano > Tuotanto

Antero Jakoila - tuottaja
Måns Groundstroem - tuottaja (miksaus)
Kari Tamminen - äänitys ja miksaus
Paul Jyrälä - miksaus
Simo Kämppi - kappaleen 13 äänitys (Helsinginkadulla ruuhka-aikana)
SAFTRA - kansi
Mika Jussila - vuoden 2000 CD-painoksen 24-bittinen digitaalinen re-masterointi (Finnvox Studiot, 4.7.2000)
Auraus

Aurausta Jyväskylässä
Aurausta Virossa
Tien aurauksella tarkoitetaan tien kunnossapitotyötä, jossa tielle satanut lumi siirretään pois ajotieltä autojen kulkua haittaamasta. Teiden talvihoidossa liukkaudelle, lumen syvyydelle ja tasaisuudelle on asetettu laatuvaatimukset tien hoitoluokan mukaan.
Lumen poistoauraukset tehdään ajoneuvon eteen kiinnitettävillä auroilla. Aurat ovat vinossa asennossa. Sen ansiosta ajettaessa lumi siirtyy auralla tien pinnalta penkalle. Aurauksen linjaa helpottavat tien laidalla pystyssä olevat aurausmerkit. Nämä ovat usein noin metrin pituisista havupuista tehtyjä merkkejä tai oransseja muovikeppejä. Lumen auraus voidaan viimeistellä tiekarhun aurauksella. Myös lumilinkoja käytetään. Moottoritiet ja muut useampikaistaiset tiet aurataan usein tien leveydestä riippuen kahdella tai kolmella aura-autolla, jotta ajorata saataisiin kerralla puhtaaksi.
Auraustyössä yritetään koko ajan ottaa huomioon myös muut tienkäyttäjät, mutta siitäkin huolimatta aura-autojen liikkeitä kannattaa varoa ainakin risteyksissä. Lumen pöllyämisen takia auran ohittaminen on useimmiten vaikeaa, mutta yleensä kuljettaja voi antaa muille ohitusmahdollisuuden hidastamalla tai pysäyttämällä sopivassa kohdassa.
Aurauksella voidaan myös tasoittaa epätasainen tai urittunut tien pinta. Tien tasoitusauraus tehdään tiekarhulla. Tiekarhun aura tasoittaa tien pinnan epätasaisuudet, joita ovat kuopat ja ajourat.
Aiheesta muualla

Kuvia tai muita tiedostoja aiheesta Auraus Wikimedia Commonsissa
Uutinen skal.fi-sivuilla (Arkistoitu – Internet Archive)
Azorientulkku

| Azorientulkku |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punatulkut Pyrrhula
Laji::  murina
Kaksiosainen nimi
 Pyrrhula murina  (Godman, 1866) 
Katso myös
   Azorientulkku Commonsissa 
Infobox OKNimi-testi OKIUCN-testi OK: 
Azorientulkku (Pyrrhula murina) eli aiemmalta nimeltään azorienpunatulkku on vaarantunut São Miguelin saarella Azoreilla elävä varpuslintu. Sitä on pidetty joko omana lajinaan tai punatulkun alalajina. Nykyisin azorientulkulla on lajistatus, jonka on tehnyt Euroopan rariteettikomitea AERC TAC vuonna 2012.
Kooltaan azorientulkku on noin 17 cm. Lintu on rakenteeltaan tukeva ja pääväritykseltään ruskea. Koiraan vatsa on hieman vaaleanpunertava. Azorientulkun pää ja siivet ovat mustat. Lisäksi siivissä on valkoista ja hieman sinistä. Nokka on tukeva.
Azorientulkun elinympäristöä ovat metsät ja pensaikkoiset maat. Tyypillisiä kasveja, joiden siemeniä se käyttää ravintonaan ovat sugi ja aaltokielopuu. Azorientulkut ovat erityisen riippuvaisia sugin siemenistä tiettyinä kuukausina.
Azorientulkkukannan kooksi arvioitiin vuonna 2016 630–2 000 sukukypsää yksilöä. Suurin kantaan kohdistuva uhka on elinympäristön hakkaaminen. Lisäksi saarelle levinneet kissat ja rotat ovat saalistajia. Suojelutoimien ansiosta kannan koko on saatu vakiinnutettua, joten Kansainvälinen luonnonsuojeluliitto luokitteli lajin vuonna 2016 vaarantuneeksi erittäin uhanalaisen sijaan.
TUI (yhtiö)

| TUI AG |
| --- | --- |

Yritysmuoto:  pörssiyhtiö
Osake:  FWB: TUI1LSE: TUI AG AG TUI AG
Markkina-arvo:  7,9 mrd. USD (5/2017)
ISIN:  DE000TUAG000, DE000TUAG505
Perustettu:  1923 (Preussag)  1968 (TUI)  1998 (Preussagille TUI:n enemmistö) 2002 (nimeksi TUI AG)
Toimitusjohtaja:  Friedrich Peter Joussen
Kotipaikka:   Saksa Karl-Wiechert-Allee 4, 30625 Hannover, Saksa
Toimiala:  matkailuteollisuus, varustamotoiminta
Liikevaihto:   17,2 mrd. EUR (10/2015-9/2016); (18,805 mrd. USD)
Liikevoitto:   (501 milj. USD, 2016)
Henkilöstö:  66 779 (30.9.2016)
Kotisivu:  www.tui-group.com
Infobox OKNimi-testi OK: 
TUI AG:n pääkonttoria Hannoverissa.
TUI AG (aikaisemmin Touristik Union International) on saksalainen, maailman suurimpiin kuuluva matkailualan yritys. Se omistaa matkatoimistoja, matkanjärjestäjiä, hotelleja, lentoyhtiöitä ja risteilyvarustamon.
Nykyisen TUI:n taustayritys Preussag AG sai alkunsa vuonna 1923. Vuonna 2002 Preussag osti vuonna 1968 perustetun TUI:n ja otti uudeksi nimekseen TUI AG. Suomessa toimii TUI Finland
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 960. Se luokiteltiin samalla listalla Saksan 35. suurimmaksi pörssiyritykseksi. Yhtiön osakekannan markkina-arvo oli 7,9 miljardia Yhdysvaltain dollaria (toukokuussa 2017) ja liikevaihto 18,81 miljardia USD (2016). Yrityksellä oli palveluksessaan yli 63 000 työntekijää.
TUI AG:hen kuuluu (2016)
noin 1 600 matkatoimistoa
150 lentokonetta
300 hotellia, noin 214 000 vuodepaikkaa
14 risteilyalusta (toisen lähteen mukaan 16)
Yhtiön toiminta on jaettu alueellisesti ja toiminnallisesti kuuteen osaan: pohjoinen alue, keskinen alue, läntinen alue, hotellit ja lomakylät, risteilyt ja muut turimisegmentit.
Eräs TUI AG:n matkatoimistoista.
TuiFly:n Boeing 767-38A ER -tyypin lentokone Helsinki-Vantaan lentoasemalla.
Tuin risteilyaluskantaan kuuluva Mein Schiff 6 lähdössä Tallinnan satamasta (2017).
Aiheesta muualla

Kuvia tai muita tiedostoja aiheesta TUI (yhtiö) Wikimedia Commonsissa
System Shock (vuoden 2023 videopeli)

| System Shock |
| --- | --- |

Kehittäjä:  Nightdive Studios
Julkaisija:  Nightdive Studios
Jakelija:  Steam, GOG.com, Humble Store, Epic Games Store, PlayStation Store ja Microsoft Store
Pelimoottori:  Unreal Engine 4
Julkaistu:  WW 30. toukokuuta 2023
Lajityyppi:  toimintaroolipeli, ensimmäisen persoonan ammuntapeli, toimintaseikkailupeli, tietokoneroolipeli ja cyberpunk-peli (d)
Pelimuoto:  yksinpeli
Ikäluokitus:  PEGI 18 
Alusta:  Microsoft Windows, macOS, Linux, PlayStation 4, Xbox One, PlayStation 5 ja Xbox Series X ja Series S
Lisenssi:  Suljettu lisenssi
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
System Shock Nightdive Studiosin kehittämä ensimmäisen persoonan ammuntapeli, jossa on roolipelielementtejä. Peli on julkaistu vuonna 2023 Windowsille.
Pelistä on suunnitteilla käännökset muun muassa Linuxille, macOS:lle, PlayStationille ja Xboxille.
Peli on uusintaversio Looking Glass Studiosin kehittämästä pelistä System Shock.
Tarina

Peli on tieteisfiktiota ja kauhua kyberpunk-teemalla. Pelin tarina kertoo kontrolloimattomasta avaruusaseman tekoälystä vuonna 2072.
Päähenkilö on hakkeri Citadel-avaruusasemalla, jota tekoäly SHODAN (Sentient Hyper-Optimised Data Access Network) ohjaa. Pelin päähenkilö saa tehtäväksi poistaa tekoälyltä eettisiä rajoituksia ja saa siitä vastineeksi kyberneettisen istukkeen.
Pelaaminen

Peli yhdistää ensimmäisen persoonan ammuntapeliä, tieteisroolipeliä ja selviytymiskauhua. Vastustajien kimppuun voi hiipiä, mutta useimmat voi voittaa aseilla tai kraanateilla. Eräitä ominaisuuksia ovat energiasuojat ja vastapainovoimaa käyttävät saappaat. Pelin sokkeloissa avataan ovia etsimällä avainkortteja sekä ratkomalla logiikkapulmia. Toisinaan pelaaja voi siirtyä kyberavaruuteen, jossa voi liikkua kuusisuuntaisesti. Tavoitteet on selvitettävä tallenteista, jotka ovat vihjeitä pelin voittamiseen.
Kehitys

Vaikuttimena projektin aloittamiselle oli alkuperäisen pelin tapa käyttää hiirtä. Harrastajat olivat tehneet peliin hiirikatselun, ja kun pelissä pystyi liikkumaan modernilla tavalla, heräsi kiinnostus tehdä uusi versio pelistä.
Nightdive Studios teki alkuperäisestä pelistä parannetun version System Shock: Enhanced Edition, joka julkaistiin syyskuussa 2015. Tämän jälkeen kerrottiin, että studio kehittää pelistä täysin uuden version.
Uusintaversion kehitys alkoi Unity-pelimoottorilla, mutta uudelleenarvioinnin jälkeen peliin vaihdettiin Unreal Engine. Kehittäjät arvioivat myös Amazonin Lumberyard-moottoria. Uusintaversion kehityksessä oli mukana myös Koch Median Prime Matter -osasto, joka on perustettu vuonna 2020. Uusintaversio keräsi Kickstarter-joukkorahoituksessa yli miljoona dollaria yli 20 000 rahoittajalta.
Nightdiven toimitusjohtaja Stephen Kick kertoi vuonna 2018, että kehitys oli laitettu tauolle, kun studio arvioi uudelleen pelin kehityssuuntaa. Kasvaneet tavoitteet söivät joukkorahoituksella kerätyt varat, eikä julkaisusopimuksilla saatu kerättyä varoja. Myös kielteinen palaute varhaiseen versioon joukkorahoitukseen osallistuneilta vaikutti suunnitelman muuttamiseen.
Pelin kehityksen aikana tutkittiin System Shock 2:ssa olleita parannuksia ja niiden tuomista uusintaversioon.
Pelin kehitykseen liitettiin vuonna 2016 Chris Avellone, mutta myöhemmin kerrottiin kehityksen johtaneen eri suuntaan, eikä hänen työtään käytetty.
Uusintaversion tunnelma eroaa alkuperäisestä, joka on enemmän toimintapelin kaltainen. Uusintaversiossa jätetään enemmän tilaa avaruusaseman tunnelmalle, joka tekee siitä karmivamman.
Uusintaversiossa on muun muassa parannettu visuaalinen ulkoasu, uusittu musiikki, uusia vastustajia, uusittu hakkerointijärjestelmä ja vastustajien jäsenien menettäminen.
Pelissä säilytettiin alkuperäisen kirkas ja eloisa värimaailma, joka on epätavallinen tieteiskauhussa. Nopeatempoinen musiikki sen sijaan on korvattu pahaenteisemmällä. Peliin on myös lisätty yksityiskohtaisia animaatioita muun muassa aseen poimimiseen ja oven avaamiseen. Uusintaversio siirtyi moderniin 3D-grafiikkaan ja animaatioihin, ja muun muassa ovien muutos aiheutti muutoksia käytävien siirtämiseen.
Uusintaversio oli tarkoitus julkaista ensin vuonna 2021 ja sitten vuonna 2022. Julkaisu kuitenkin lykkääntyi toukokuulle 2023.
Vastaanotto

Peli on saanut The Guardianin arvostelussa neljä tähteä viidestä. Alkuperäinen peli yhdisti kolmiulotteisia ympäristöjä ja kaksiulotteisia hahmoja. Valikot veivät suuren osan näytöstä. Uusintaversio modernisoi nämä, ja avaruusasema on aidosti kolmiulotteinen. Pelin ikä näkyy sen järjestelmissä, ja vuonna 1994 radikaaliksi kuvattu peli ei nykystandardien mukaan olisi merkittävä ammuntapelinä tai hiiviskelypelinä. Pelin parempiin puoliin kuuluu sokkeloisen avaruusaseman suunnittelu ja pulmat, joita pelissä on ratkottava.
Peli on saanut Eurogamerin arvostelussa neljä tähteä viidestä. Uusintaversio on uskollinen vuoden 1994 alkuperäiselle pelille, jonka myötä se ei ole yhtä vaikuttava kuin pelit, joille alkuperäinen oli inspiraation lähteenä. Uusintaversiossa ympäristö on synkempi ja pelottavampi kuin alkuperäisessä. Uusintaversio säilyttää alkuperäisen pelin vetovoiman ja tekee siitä pelattavan kaikille.
Aiheesta muualla

System Shock MobyGamesissa (englanniksi)
Sun Chuanfang

Sun Chuanfang vuonna 1926.
Sun Chuanfang (17. huhtikuuta 1885 Licheng, Shandong – 13. marraskuuta 1935 Tianjin) oli kiinalainen sotaherra, joka hallitsi 1920-luvun jälkipuolella suurta aluetta Kiinan itäosassa. Hän kuului niin sanottuun Zhilin klikkiin. Myöhemmin buddhalaiseksi munkiksi ryhtynyt Sun murhattiin.
Ura

Sun valmistui keisarillisesta sotakoulusta vuonna 1904, ja Kiinan hallitus lähetti hänen jatko-opintoihin Japaniin. Palattuaan Kiinaan hän palveli Beiyangin armeijassa. Sotaherrojen aikana hän liittyi niin sanottuun Zhilin klikkiin. Lokakuussa 1925 Sun löi vastahyökkäyksellä kilpailevaan Fengtianin klikkiin kuuluneen kenraali Zhang Zongchangin, joka yritti valloittaa Zhilin klikin hallitseman alueen Jangtsen laaksossa. Anhuin, Hubein ja Jiangxin maakuntia hallinneet sotilasjohtajat kääntyivät Sunin tueksi, ja joulukuussa 1925 Sun julistautui Anhuin, Jiangxin, Fujianin, Jiangsun ja Zhejiangin joukkojen ylipäälliköksi. Hän oli tämän jälkeen käytännössä Zhilin klikin vahvin sotaherra, vaikka osoitti muodollisesti kunnioitusta klikin johtajana pidetylle Wu Peifulle. Sun teki Nanjingista pääkaupunkinsa. Hänen vallassaan oli myös Shanghai, jossa hän muun muassa murskasi ankaralla kädellä työläisten lakot. Shanghaissa asuneet eurooppalaiset arvostivat häntä, sillä hän selkeytti suurkaupungin hajanaista paikallishallintoa ja piti olot vakaina.
Sun menetti valtansa vuonna 1927, kun etelästä etenemään lähtenyt Tšiang Kai-šekin komentama Kuomintang-armeija löi hänet. Sun pakeni Pohjois-Kiinaan ja liittoutui aiempien vastustajiensa Zhang Zuolinin ja Zhang Zongchangin kanssa Tšiang Kai-šekia vastaan. Voitokkaan Kuomintangin pysäyttäminen ei kuitenkaan onnistunut, joten Sun vetäytyi vuonna 1928 syrjään valtapelistä. Vuonna 1931 hän luopui kokonaan sotilasurasta ja hakeutui turvaan Tianjinin brittiläiselle konsessioalueelle. Siellä hän perusti yhdessä toisen entisen sotaherran Jin Yunpengin kanssa maallikkobuddhalaisen yhteisön ja ryhtyi itse munkiksi. 1930-luvulla Pekingissä liikkui huhuja, että Sun olisi suunnitellut paluuta politiikkaan ja juonitellut japanilaismielisinä tunnettujen poliitikkojen kanssa. Sun tuomitsi huhut pötypuheina, mutta ne tekivät hänestä entistä vihatumman.
Murha

Shi Jianqiao -niminen nainen murhasi Sunin marraskuussa 1935 buddhalaisessa temppelissä Tianjinissa. Shi ampui rukoushetkeä johtanutta Sunia kolmesti päähän ja selkään. Kyseessä oli pitkään valmisteltu henkilökohtainen kosto, sillä Sun oli mestauttanut Shin isän, Zhang Zongchangin alaisen prikaatinkomentajan Shi Congbinin lokakuussa 1925 ja asettanut tämän irtileikatun pään näytteille seipääseen Bengbussa. Zhang oli kuollut vuonna 1932 samanlaisen kostomurhan uhrina.
Vaikka Sun oli kuollessaan ollut jo vuosien ajan syrjässä vallasta, hänen murhansa sai Kiinassa paljon huomiota ja siihen liitettiin laajempia merkityksiä. Sun symboloi vihattuja ja uskottavuutensa menettäneitä sotaherroja, joita pidettiin syypäinä Kiinan hajanaisuuteen ja heikkouteen. Murhaoikeudenkäynnistä tuli suuri mediatapahtuma, ja yleinen mielipide asettui murhaajan puolelle. Puolustus vetosi klassisiin kirjoituksiin, joiden mukaan epäoikeudenmukaisen surman sai kostaa murhalla. Shi sai aluksi kymmenen vuoden vankeustuomion, minkä Kiinan korkein oikeus lievensi seitsemään vuoteen. Lokakuussa 1936 Kuomintang-hallitus armahti hänet kokonaan.
Aiheesta muualla

Kuvia tai muita tiedostoja aiheesta Sun Chuanfang Wikimedia Commonsissa
Sunin murhannut Shi Jianqiao.
Aure

Aure on kunta Møren ja Romsdalin läänissä Norjassa. Kunnalla on pinta-alaa 644 neliökilometriä ja sen asukasluku oli vuoden 2022 alussa 3 384.
Auren kunta perustettiin 1. tammikuuta 1838. Valsøyfjordin kunta erotettiin siitä vuonna 1894 ja Stemshaug vuonna 1914. Stemshaugin kunta yhdistettiin Aureen takaisin 1965. Tustnan kunta yhdistettiin Aureen 2006.
Møren ja Romsdalin läänin suurin puukirkko sijaitsee Auressa. Se valmistui vuonna 1924 ja siinä on 800 istumapaikkaa.
Auren kirkko.
Aiheesta muualla

Kunnan kotisivu (norjaksi)
Kuvia tai muita tiedostoja aiheesta Aure Wikimedia Commonsissa
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
TUL:n jalkapallomestaruuskilpailut 1920

| TUL:n jalkapallomestaruuskilpailujen kausi 1920 |
| --- | --- |
Joukkueiden määrä:  3
Ajankohta:  lokakuu 1920
Mestari:  Helsingin Kullervo
 1921 → : 
Kullervon mestarijoukkue.
TUL:n jalkapallomestaruuskilpailut 1920 olivat ensimmäiset Työväen Urheiluliiton jalkapallomestaruuskilpailut. Laji oli tullut TUL:n kilpailuohjelmaan samana vuonna, mutta Helsingin Kullervo oli jo vuotta aikaisemmin osallistunut Suomen Palloliiton piirisarjaan poikkeusluvalla, kunnes TUL:n liittokokous kielsi kaiken yhteistoiminnan porvariseurojen kanssa elokuussa 1919.